 R O M Â N I A
JUDEŢUL HUNEDOARA 
   MUNICIPIUL BRAD
           P R I M A R
 Nr. 101/11829/13.07.2021
R  E  F  E  R  A  T    D  E    A  P  R  O  B  A  R  E 
privind trecerea din domeniul public  în domeniul privat al Municipiului Brad  a unor bunuri rezultate în urma lucrărilor efectuate în cadrul  proiectului  ”Eficientizarea energetică a imobilului Ambulatoriu și Dispensar TBC al Spitalului Municipal 
Brad” în vederea scoaterii din funcțiune, casării și 
valorificării/redistribuirii

            Ordonanţa Guvernului nr. 112/2000 reglementează procesul de scoatere din funcţiune  şi valorificare a activelor corporale care alcătuiesc domeniul public al statului şi al unităţilor administrativ – teritoriale.

            Conform acestui act normativ, activele corporale care alcătuiesc domeniul public al unităţilor administrativ – teritoriale, cu durata normală de utilizare consumată sau neconsumată, a căror menţinere în funcţiune nu se mai justifică, se valorifică după ce vor fi trecute în domeniul privat al unităţilor administrativ – teritoriale.


Imobilul ”Ambulatoriu și Dispensar TBC”, proprietatea publică a Municipiului Brad, face obiectul Contractului nr. 39598/09.10.2020 privind obiectivul de investiții ”Eficientizarea energetică a imobilului Ambulatoriu și Dispensar TBC al Spitalului Municipal Brad”.

În cadrul acestui proiect, prin lucrările care se execută, rezultă diverse bunuri uzate fizic, cum ar fi: calorifere din fontă, deșeuri din țevi de oțel, uși și geamuri cu tâmplărie din lemn, etc. care pot fi ulterior valorificate sau refolosite, după caz.


Pentru recepția și inventarierea bunurilor rezultate în urma lucrărilor efectuate în cadrul obiectivului de investiții ”Eficientizarea energetică a imobilului Ambulatoriu și Dispensar TBC al Spitalului Municipal Brad” a fost constituită o comisie prin Dispoziția Primarului Municipiului Brad nr. 392/09.06.2021. 


 În atribuțiile comisiei de recepționare și inventariere a bunurilor rezultate  în urma lucrărilor efectuate în cadrul proiectului intră atât asigurarea depozitării, cât și stabilirea modului de valorificare a acestora.


Sumele provenite din valorificarea materialelor rezultate în urma lucrărilor efectuate în cadrul  proiectului ”Eficientizarea energetică a imobilului Ambulatoriu și Dispensar TBC al Spitalului Municipal Brad” se fac venit la bugetul local al Municipiului Brad.

În contextul celor de mai sus am inițiat prezentul proiect de hotărâre  prin care am propus aprobarea trecerii din domeniul public în domeniul privat al Municipiului Brad  a unor bunuri rezultate în urma derulării proiectului  ”Eficientizarea energetică a imobilului Ambulatoriu și Dispensar TBC al Spitalului Municipal Brad” în vederea scoaterii din funcțiune, casării și valorificării/redistribuirii și–l supun plenului Consiliului Local al Municipiului Brad spre dezbatere în forma prezentată.
Inventarierea, scoaterea din funcțiune, casarea și valorificarea/redistribuirea vor fi efectuate etapizat pe măsura efectuării lucrărilor. 

Precizez că acest lucru se realizează în această manieră întrucât bunurile rezultate sunt voluminoase și nu dispunem de spațiu suficient pentru depozitarea acestora.


La finalizarea lucrărilor, comisia desemnată prin Dispoziția Primarului Municipiului Brad nr. 392/09.06.2021,  va prezenta Consiliului Local al Municipiului Brad o situație cu bunurile rezultate în urma lucrărilor efectuate în cadrul proiectului precum și modul de gestionare a bunurilor.
 
Invoc în susţinerea propunerii mele prevederile art. 22 din Ordonanța de Guvern nr. 81/2003 privind reevaluarea și amortizarea activelor fixe aflate în patrimoniul instituțiilor publice;, ale  art. 7 alin. 1  din Legea nr. 82/1991 a contabilității, republicată și respectiv a Legii nr. 15/1994 privind amortizarea capitalului imobilizat în active corporale şi necorporale, republicată, cu modificările și completările ulterioare, ale art. 361 din O.U.G.   nr. 57/2019 privind Codul administrativ, cu modificările și completările ulterioare, ale Instrucţiunilor nr. 167/30.07.2009 privind scoaterea din funcţiune, valorificarea şi casarea bunurilor în unităţile Ministerului Administraţiei şi Internelor, cu modificările și completările ulterioare, ale O.G. nr. 112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale, ale art. I pct.2 lit. b alin. 5 n din H.G. nr. 354/2007 pentru modificarea şi completarea H.G. nr. 1.352/2001 privind atestarea domeniului public al judeţului Hunedoara, precum şi al municipiilor, oraşelor şi comunelor din judeţul Hunedoara,  precum și ale  art. 129 alin. 2 lit. c, alin.6 lit. a, alin. 7 lit. c din  O.U.G.  nr. 57/2019 privind Codul administrativ, cu modificările şi completările ulterioare, precum şi ale art. 11 alin. 4 din Legea nr. 554/2004 a contenciosului administrativ, actualizată. 

P R I M A R
          Florin CAZACU
